OpenLLM-France/wikimedia huggingface dataset:
# René Grando

René Grando (Perpinyà, 1948 - Tolosa, 12 de setembre de 2024) va ser un escriptor, periodista i cineasta nord-català que va escriure principalment en francès, fill de l'escriptor i poeta rossellonès Renat Grandó, i nebot de Carles Grandó, activista català, escriptor i poeta rossellonès.
Fou periodista per L'Indépendant de Perpinyà, i després cap dels serveis d'informació de TV3 a Barcelona. La seva obra d'assaig, recerca i cinematografia es concentra principalment en la tasca de rescatar la memòria de la Guerra Civil espanyola, La retirada, els camps de concentració a França i l'exili, i va col·laborar amb altres artistes, com ara els escriptors Jaume Queralt, Xavier Febrés o Marie-Louise Roubaud Revilla.

## Obra publicada
### Narrativa

* Les babouins du zoo de Barcelone (Perpinyà: Trabucaire, 1994) - novel·la sobre La retirada / l'èxode republicà i els camps de concentració del sud de França.
* Tapas bulgares pour Germinal Poco (Perpinyà: Mare Nostrum, 2004) - novel·la negra

### Assaig

* Vous avez la mémoire courte: 1939. 500.000 républicains venus du Sud "indésirables" en Roussillon, juntament amb Jaume Queralt i Xavier Febrés (Marcèvol-Vinçà: Éditions du Chiendent, 1981)
* Camps du mépris. Des chemins de l'exil à ceux de la Résistance (1939 - 1945), amb Jaume Queralt i Xavier Febrés (Perpinyà: El Trabucaire, 1991)
* ¡Al campo! Espagne 1939 – Exode, frontiere, exil / ¡Al Campo! España 1939 - éxodo, frontera, exilio text bilingüe castellà - francès (Perpinyà: Mare Nostrum, 2006)

### Cinema

* Contes de l'exil ordinaire (1992) - documental de Christian Maro sobre una idea de René Grando i Marie-Louise Roubaud
* Mon voisin le Gitan (1992) - director, documental televisiu
* Espagne-France, Deux guerres pour la liberté (2009) - director, documental

## Referències

* ↑ Simon, Lluís. «Mor René Grando, històric periodista de Perpinyà clau en la gestació de TV3». [Consulta: 17 setembre 2024].

## Enllaços externs

* Imatges de la Retirada, la Maternitat d'Elna i dels camps de concentració, alguns de la col·lecció de René Grando.
* Entrevista a La Dépeche (en francès)
# René Grignon

René Grignon (Gennevilliers, Alts del Sena, 4 de juliol de 1950) va ser un ciclista francès que es dedicà al ciclisme en pista. Va guanyar una medalla de bronze al Campionat del món de persecució per equips de 1969.

## Enllaços externs

* Fitxa a sitiodeciclismo.net
* Fitxa a museociclismo.it
# René Grelin

René Grelin (Gigny-sur-Saône, 21 de setembre de 1942) és un ciclista francès, que fou professional entre 1969 i 1975.

## Palmarès

* 1970
** 1r a la Niça-Seillans

### Resultats al Tour de França

* 1970. Abandona (19a etapa)
* 1971. 81è de la classificació general
* 1972. Abandona (16a etapa)
* 1973. 26è de la classificació general

### Resultats a la Volta a Espanya

* 1971. 47è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Picó de Coscolla

El Picó de Coscolla és una formació rocosa situada en el terme municipal de Castell de Mur, a l'àmbit del poble de Callers, dins de l'antic municipi de Guàrdia de Tremp, al Pallars Jussà. És a l'extrem sud del terme municipal, molt a prop de la carena del Serrat de Fontfreda, pertanyent al Montsec d'Ares, a prop i al nord del Pas d'Emílio i del Pas dels Volters.
# Gaspar Rul·lan Garcias

Gaspar Rul·lan Garcias (Palma, 1896 - 1973) va ser un fotògraf mallorquí.
Va passar la seva infància a Barcelona, on la seva família havia emigrat. Als 14 anys va començar a treballar a l'estudi Amer de Palma, amb el fotògraf Francesc Amer. Després de casar-se, el 1919, va poder obrir el seu propi estudi a Palma, al carrer Palau Reial, on va desenvolupar la seva tasca fins a l'any 1971. Treballà com a fotògraf oficial de la Diputació Provincial de les Balears (1921-1973) i va ser un dels pioners de la fotografia en color a l'estat espanyol a través del sistema tricromàtic. Ha estat l'únic fotògraf de l'estat espanyol nomenat membre de la Royal Photographic Society of Great Britain, de Londres. Va fer retrats a personatges il·lustres com Winston Curchill. Manuel de Falla o el general Weyler. Exposà a Madrid, Saragossa, Gijón i Milà. Fou fotògraf de les revistes "Brisas", "Majórica", "Mediterraneo" i "Mallorca Monumental". Medalla de plata de Mèrit al Treball (1969). El 1973, li fou concedida la medalla d´or de la Societat Balear de Fotògrafs. Hi ha un carrer a s'Arenal que du el seu nom. El 1999 el seu fons fotogràfic (i el del seu fill Francesc Rul·lan Buades, que, a partir de 1950, continuà la seva labor) passà a formar part de l'Arxiu del So i la Imatge de Mallorca, constituint-ne el fons més gran i significatiu. El 2014 es va dur a terme a l'edifici de la Misericòrdia una exposició dels seus treballs d'abans de la Guerra Civil.

## Referències

* ↑ «Rul·lan Garcias, Gaspar». A: Dolç i Dolç, Miquel (coord.). Gran Enciclopèdia de Mallorca. Volum 15. Palma: Promomallorca, p. 19. ISBN 84-8661702-2.
* ↑ MULET, Maria José. ´Fotografia a Mallorca 1839-1936´. Palma: Lunwerg Editores, 2001
* ↑ SUAU, NADAL «Gaspar Rul·lan rescatado». El Mundo, 30-05-2015 [Consulta: 19 agost 2017].
# San'yō-Onoda

Sanyo-Onoda (山陽小野田市, San'yō-Onoda-shi) és una ciutat de la prefectura de Yamaguchi, al Japó.
El febrer de 2016 tenia una població estimada de 64.300 habitants. Té una àrea total de 132,99 km².

## Geografia

Sanyo-Onoda està situada al sud-oest de la prefectura de Yamaguchi, de cara al mar de Suo-Nada pel sud. Gran part de l'àrea del municipi és forestal, i els nuclis urbans es troben a la costa i al voltant de l'estació d'Asa.

## Història

L'actual ciutat de Sanyo-Onoda fou establerta el 22 de març de 2005 com a resultat de la fusió de la ciutat d'Onoda i la ciutat de Sanyo, ambdues del districte d'Asa).

## Agermanament

* Chichibu, Saitama, Japó, des del 20 de maig de 1996
* Moreton Bay, Austràlia, des del 18 d'agost de 1992

## Referències

* ↑ «山口県山陽小野田市公式ホームページ トップページ (Web de Sanyo-Onoda)» (en japonès). Ajuntament de Sanyo-Onoda, 01-02-2016. [Consulta: març 2016].

## Enllaços externs

* Pàgina web de l'ajuntament de Sanyo-Onoda (japonès)
# Bernat Serra

Bernat Serra va ser un poeta que va morir al segle xv.
Només se’n coneix una composició, Pus so destret no·m tenguats a follia. És una cançó d'estil trobadoresc amb influència de Jordi de Sant Jordi, i el senyal del la qual (Lirs cars vermells), recorda el de Blai Seselles (Mos liris blancs). Insisteix en el tòpic del vassallatge retut pel poeta a la dama i en la noblesa d'ella.

## Referències

* ↑ «Bernat Serra». Gran Enciclopèdia Catalana. Barcelona: Grup Enciclopèdia Catalana.
* ↑ Martín de Riquer (conde de Casa Dávalos); Joaquim Molas Història de la literatura catalana: Part antiga, per M. de Riquer. Ediciones Ariel, 1964, p. 74.
# Las Bòrdas

* Per a altres significats, vegeu «Las Bòrdas d'Arisa».
Las Bòrdas (en francès Lasbordes) és un municipi del departament de l'Aude a la regió francesa d'Occitània.
# Nitrosococ

Nitrosococcus és un gènere de proteobacteris de la subdivisió γ, oxidants d'amoni que consta de dues espècies: Nitrosococus oceani i Nitrosococcus halophilus. Són capaços d'extreure energia i poder reductor de l'oxidació de l'amoni a nitrit. Es van descobrir l'any 1965 i aleshores aquest gènere va rebre el nom de Nitrocystis. Només es troben en ambients marins o (en el cas de N. halophilus)en llacs saltas de l'Antàrtida d'Aràbia saudita, llacunes del Mediterrani i altres llocs. És un grup monofilètic.
La nitrificació és un procés important de transformació microbiològica del nitrogen que ocorre també dins els oceans.

## Referències

* Distribució mundial
* Nitrosococcus ocani
* Genoma complet de N. oceani
# Nižná (Trnava)

* No s'ha de confondre amb Nižná (Žilina).
Nižná és un poble i municipi d'Eslovàquia que es troba a la regió de Trnava, a l'oest del país. La primera menció escrita de la vila es remunta al 1532.

## Referències

* ↑ «Trnavský kraj (Slovakia): Districts, Towns and Municipalities - Population Statistics, Charts and Map». [Consulta: 26 gener 2022].
* ↑ «História obce». [Consulta: 26 gener 2022].
# Rewitzerita

La rewitzerita és un mineral de la classe dels fosfats que pertany al grup de la paulkerrita.

## Característiques

La rewitzerita és un fosfat de fórmula química [K(H₂O)]Mn₂Al₃(PO₄)₄(OH)₂·14H₂O. Va ser aprovada com a espècie vàlida per l'Associació Mineralògica Internacional en el mes d'abril de 2023, i i publicada pocs mesos després. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: bers 76280, i a la col·lecció estatal de mineralogia de Múnic, a Alemanya, amb el número de catàleg: MSM38037.

## Formació i jaciments

Va ser descoberta a pegmatita Hagendorf South, situada a Waidhaus, dins el districte de Neustadt an der Waldnaab, a l'Alt Palatinat (Baviera, Alemanya). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Rewitzerite» (en anglès). Mindat. [Consulta: 7 juliol 2023].
* ↑ Grey, Ian E.; Boer, Stephanie; MacRae, Colin M.; Wilson, Nicholas C.; Mumme, William G.; Bosi, Ferdinando «Crystal chemistry of type paulkerrite and establishment of the paulkerrite group nomenclature». European Journal of Mineralogy, 35, 6, 01-11-2023, pàg. 909–919. DOI: https://doi.org/10.5194/ejm-35-909-2023.
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 73». European Journal of Mineralogy, 35, 3, 19-06-2023, pàg. 397–402. DOI: https://doi.org/10.5194/ejm-35-397-2023 [Consulta: 7 juliol 2023].
* ↑ Ian E. Grey Open the ORCID record for Ian E. Grey [Opens in a new window] , Rupert Hochleitner Open the ORCID record for Rupert Hochleitner [Opens in a new window] , Anthony R. Kampf Open the ORCID record for Anthony R. Kampf [Opens in a new window] , Stephanie Boer Open the ORCID record for Stephanie Boer [Opens in a new window] , Colin M. MacRae , William G. Mumme and Erich Keck «Rewitzerite, K(H2O)Mn2(Al2Ti)(PO4)4[O(OH)](H2O)10⋅4H2O, a new monoclinic paulkerrite-group mineral, from the Hagendorf-Süd pegmatite, Oberpfalz, Bavaria, Germany». Mineralogical Magazine, 01-07-2023. DOI: https://doi.org/10.1180/mgm.2023.55 [Consulta: 12 setembre 2023].
# Ricard de Mediavilla

Ricard de Mediavilla (vers 1249 – 1306); també conegut com a Richard of Middleton, Richard of Middletown o, en llatí medieval, Richardus de Mediavilla, fou un franciscà, teòleg i filòsof.

## Biografia

Era normand i, per tant, no se sap si provenia d'Anglaterra o de Normandia pròpiament.
Ensenyà teologia a París i fou preceptor de Lluís d'Anjou, fill del rei de Nàpols Carles II d'Anjou, que fou bisbe de Tolosa.

## Obra

La seva obra teològica està continguda en els seus dos Comentaris a les Sentències de Pere Llombard, en el seu Quodlibeta i en les Quaestiones disputatae.
La seva obra, expressada amb claredat de raonaments, és remarcable pel fet d'apartar-se de la teologia estrictament agustiniana cap a una més escolàstica. També és interessant el fet que mostra el seu coneixement de la hipnosi en el seu tractat Quodlibeta.
Hi ha constància de la difusió de la seva obra en terres catalanes.

## Notes

* ↑ Per exemple, Ramon Llull es refereix a Tomàs d'Aquino, Ricard de Mediavilla i Egidi Romano, com autors dels que pren algunes qüestions que ell resol amb la seva ars lul·liana (Vegeu Biografia de Ramon Llull de Jordi Gayà Estelrich (Disponible en línia) Arxivat 2007-11-23 a Wayback Machine.. Per altra banda, consta una obra seva en la biblioteca de l'humanista català del segle xv Pere Miquel Carbonell
# Nombre de Fourier

El nombre de Fourier o mòdul de Fourier, és un nombre adimensional, emprat en física i en enginyeria i, més concretament, en la transmissió de calor. Ve designat per la lletra grega τ, o per Fo. La seva expressió és:
    $Fo={\alpha t \over L^{2}}$
on:
   * α, és la difusivitat tèrmica (m²/s)
   * t, és el temps en què es vol calcular el nombre de Fourier (en segons)
   * L, és la longitud característica.
La característica de longitud es calcula de la següent manera:
    $L={V \over S}$
on:
   * V és el volum del cos en estudi (en m³)
   * S és la superfície d'intercanvi (en m²)
El nombre de Fourier s'utilitza en problemes quan es desitja estudiar un cos situat en un entorn amb una temperatura diferent. Caracteritza la part del flux de calor que es transmet al cos en un moment donat, expressat en un temps t, en relació amb la calor emmagatzemada per l'organisme.
Físicament, en un moment donat, com més gran és el nombre de Fourier més profundament penetra la calor dins l'interior del cos.
# OpenSocial

OpenSocial és un servei de Google, Yahoo!, MySpace i molts altres associats, que mitjançant un conjunt de APIs permet construir aplicacions o xarxes socials. De tal manera que la forma de programar aplicacions per a diferents llocs de xarxes socials sigui comuna.
L'eina està formada per un conjunt de APIs comuns destinades a la creació d'aplicacions socials en múltiples llocs web. Està compost per APIs en Javascript i API de dades de Google. L'existència d'aquest model de programació únic resulta de gran utilitat tant per als desenvolupadors com per als llocs web.
En primer lloc, els desenvolupadors només han d'aprendre les APIs una vegada per crear aplicacions que funcionin amb qualsevol lloc web compatible amb OpenSocial. En segon lloc, com qualsevol lloc web pot implementar OpenSocial, els desenvolupadors disposen d'una àmplia xarxa de distribució per arribar als usuaris.
Els llocs web també es beneficien mitjançant la participació d'un conjunt molt més nombrós de desenvolupadors externs que el que podrien aconseguir sense un conjunt estàndard d'API. La Companyia Google i els seus associats, ofereixen algunes tecnologies perquè Internet en el seu conjunt arribi a ser un mitjà més social, responent així al clar interès dels usuaris. Productes, com orkut, són només un dels diferents llocs web que implementen OpenSocial.
Actualment, el codi d'exemple s'ofereix amb la llicència d'Apatxe 2.0. A més, les llicències de tota la documentació de OpenSocial procedeixen de Creative Commons, per la qual cosa es pot reutilitzar i combinar els serveis com estimis oportú. En el futur, es planteja oferir el programari lliure dels components necessaris per executar OpenSocial en el teu propi assetjo web.

## Referències

* ↑ «Definition of OpenSocial» (en anglès). [Consulta: 8 juliol 2023].
* ↑ «Google's OpenSocial: What it means» (en anglès). [Consulta: 8 juliol 2023].
* ↑ «Open Social» (en anglès), 01-11-2013. [Consulta: 8 juliol 2023].

## Vegeu també

* Serveis web
# OpenServer

OpenServer és un sistema operatiu propietari, que pertany a SCO Group. Està basat en Unix System V.
Originalment SCO va comprar el sistema Xenix a Microsoft, així és com va sorgir SCO UNIX en 1989, que posteriorment va canviar el nom per OpenDesktop, i finalment es va quedar en OpenServer.

## Historial de versions

| Versió | Data | Codename | Edicions |
| SCO UNIX System V/386 | 1989 | ? | |
| Open Desktop 1.0 | 1990 | ? | |
| Open Desktop 1.1 | 1991 | ? | Suplement per a l'actualització |
| SCO UNIX | 1992 | ? | |
| Open Desktop 2.0 | 1992 | Phoenix | Desktop System, Server |
| Open Desktop/Server 3.0 | 1994 | Tbird | Open Desktop, Open Desktop Lite, Open Server |
| OpenServer 5.0 | 1995 | Everest | Desktop System, Host System, Enterprise System |
| OpenServer 5.0.2 | 1996 | ? | Desktop System, Host System, Enterprise System, Internet FastStart |
| OpenServer 5.0.4 | 1997 | Comet | Desktop System, Host System, Enterprise System |
| OpenServer 5.0.5 | 1999 | Davenport | Host System, Desktop System, Enterprise System |
| OpenServer 5.0.6 | 2000 | Freedom | Host System, Desktop System, Enterprise System |
| OpenServer 5.0.7 | 14 de febrer de 2003 | Harvey West | Host System, Desktop System, Enterprise System |
| OpenServer 6.0 | 14 de juny de 2005 | Legend | Starter, Enterprise |

## Enllaços externs

* SCO OpenServer 6.0 (anglès)
* SCO OpenServer 5.0.7 (obsolet) (anglès)
# Ooststellingwerf

Ooststellingwerf (Eaststellingwerf en frisó) és un municipi de la província de Frísia, al nord dels Països Baixos. L'1 de gener de 2009 tenia 26.228 habitants repartits per una superfície de 226,08 km² (dels quals 1,70 km² corresponen a aigua). L'idioma parlat no és el frisó sinó stellingwerfs, una varietat del baix saxó neerlandès.

## Nuclis de població

| Neerlandès | Stellingwerfs | Frisó | Població |
| Oosterwolde | Oosterwoolde | Easterwâld | 9998 |
| Appelscha | Appelsche | Appelskea | 5068 |
| Haulerwijk | Haulerwiek | Haulerwyk | 3279 |
| Donkerbroek | Donkerbroek | Tjusterboksem | 1893 |
| Oldeberkoop | Berkoop | Âldeberkeap | 1560 |
| Makkinga | Makkinge | Makkingea | 1023 |
| Waskemeer | Waskemeer | Waskemar | 880 |
| Elsloo | Else | Elslo | 643 |
| Haule | De Haule | De Haule | 629 |
| Fochteloo | De Fochtel | De Fochtel | 429 |
| Ravenswoud | Raevenswoold | Ravenswâld | 415 |
| Langedijke | Langedieke | Langedike | 299 |
| Nijeberkoop | Ni'jberkoop | Nijeberkeap | 283 |

## Administració

El consistori actual, després de les eleccions municipals de 2007, és dirigit per Harry Oosterman. El consistori municipal consta de 21 membres, compost per:
* Partit del Treball, (PvdA) 8 escons
* Ooststellingwerfs Belang, 4 escons
* Crida Demòcrata Cristiana, (CDA) 4 escons
* Partit Popular per la Llibertat i la Democràcia, (VVD) 3 escons
* GroenLinks, 1 escó
* ChristenUnie, 1 escó

## Evolució demogràfica

| 2003 | 2004 | 2005 | 2006 | 2008 |
| 26.760 | 26.683 | 26.491 | 26.125 | 26.399 |

## Enllaços externs

* www.ooststellingwerf.nl
# Oostzaan

Oostzaan és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 9.191 habitants repartits per una superfície de 16,13 km² (dels quals 4,64 km² corresponen a aigua). Limita al nord amb Wormerland, a l'oest Zaanstad, a l'est amb Landsmeer i al sud amb Amsterdam.

## Centres de població

* Kerkbuurt
* De Haal
* De Heul
* Noordeinde
* Zuideinde
* Achterdichting

## Ajuntament

El consistori està format per 13 regidors:
* Gemeentenbelangen, 3 regidors
* VVD 3 regidors
* GroenLinks 3 regidors
* PvdA 1 regidors
* CDA 1 regidors
* D66 1 regidor
* Partij Luijendijk, 1 regidor

## Enllaços externs

* www.oostzaan.nl
# Nyassa

«Nyassa» té aquests significats:
* Nyassa o nyanja, llengua parlada a l'Àfrica Oriental
* Nyassa (vaixell), transatlàntics contractat pel govern republicà espanyol per tal de traslladar refugiats a Mèxic durant i després de la guerra civil espanyola
* Toponímia:
** Nyassa o Nyasa o llac Malawi, un dels grans llacs africans, entre Malawi, Moçambic i Tanzània
** província de Niassa, o Nyassa, província de Moçambic fronterera amb el llac
# Nyassachromis breviceps

Nyassachromis breviceps és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 15,4 cm de longitud total.

## Distribució geogràfica

Es troba a l'Àfrica oriental: llac Malawi.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Nova Jersey, Estats Units).
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Maréchal, C. 1991, Nyassachromis. p. 300-302. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Snoeks, J. & M. Hanssens 2004: Identification guidelines to other non-mbuna. Pp. 266-310 a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units: 1-360.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pablo Vidal Climent

Pablo Vidal Climent (Sella, 1992), més conegut com a Pablo, és un jugador professional de pilota valenciana. Fill d'una nissaga pilotaire (son pare, Fermín, va ser 5 voltes campió de la Lliga a Perxa), Pablo s'ha format íntegrament a l'escola del Club de Pilota Sella.
Tot i la seva joventut, compta ja amb un ampli palmarés dins els Jocs Escolars de la Generalitat Valenciana en totes les modalitats, i en totes elles ha aconseguit guanyar diversos campionats tant per equips com de manera individual.
L'any 2008 esdevé membre de la Selecció Valenciana de Pilota, malgrat no ser un jugador professional, i disputa el Mundial de l'Equador amb només 16 anys, aconseguint el subcampionat mundial a llargues i convertint-se a més en el jugador més jove de la història en debutar amb la selecció.
En 2013 fitxa per ValNet, esdevenint professional. A poc a poc va anar consolidant-se com a jugador, malgrat les lesions.

## Palmarès

* Escala i corda
** Campió de la Lliga Caixa Popular: 2009
* Campionats Internacionals de Pilota
** Subcampió mundial de Llargues: Equador, 2008
** Campió del Món de Pilota: País Valencià, 2010
** Campió del Món de Pilota: Colòmbia, 2017 (capità de la selecció)

## Referències

* ↑ Levante-EMV. «La joven selección disfruta de Ecuador - Levante-EMV». www.levante-emv.com. [Consulta: 30 octubre 2016].
* ↑ Redacció, Frediesport. «Moviments en la nòmina de Val Net». PilotaValenciana.com, 19-06-2013. [Consulta: 30 octubre 2016].
* ↑ Cano, J. «Segona garbella en l'Individual Bankia». Superdeporte, 08-10-2016.